khistorydata/jeongjo-sjw-relations huggingface dataset:
정조 6년
李時秀。以禮曹言啓曰。傳曰。增廣亦有大小之別。取考各年謄錄草記事。命下矣。取考謄錄。則壬辰年顯宗大王尊爲世室後。翌年庚戌。設大庭試。辛丑年肅宗大王誕降。翌年壬寅。合慶設大增廣。戊辰年景宗大王誕降。翌年己巳設增廣。乙卯年莊獻世子誕降。當年設增廣矣。今此慶科。旣合二慶。而俱是前所罕有莫大之慶。以大增廣擧行。何如。傳曰。當遵近例。依己巳乙卯年例。設增廣。可也。
정조 6년
李世奭。以禮曹言啓曰。先大王尊爲世室。元子定號。祗告太廟。頒敎八方。此實宗社臣民莫大之慶。而縟儀之同時竝行。事曠前古。其在擧國同慶之義。宜有飾喜之道。設科取人。自是應行之事。今番合慶科。以增廣擇日擧行。何如。傳曰。允。增廣亦有大小之別。取考各年謄錄草記。科期定以明年秋成後。月日。後日次對時稟處。
정조 6년
李世奭。以禮曹言啓曰。卽接四館所牒報。則今此柑製。入格進士趙濟魯。幼學沈奎魯。直赴殿試。幼學李敬魯南鼎寬。進士申錫老。生員徐瀅修。直赴會試。進士李光顯金啓淳。生員朴能源洪大應鄭晩錫。各給二分事。命下矣。分等許赴事報來。趙濟魯沈奎魯。依例直赴於殿試。而其中直赴會試南鼎寬徐瀅修。已爲入格於今番原榜。初試中李敬魯申錫老。今此庭試殿試。旣兼會試。與原榜初試人。一體許赴。給二分朴鼎源。亦爲入格於原榜初試。李光顯金啓淳洪大應鄭晩錫。初試已過。許赴於來頭初試。何如。傳曰。允。給分人之許赴增廣初試。在渠輩有益無損。依此爲之。可也。
정조 6년
柳誼。以武三所差備官。以試官意啓曰。今日開場。已爲畢試。而具三技三人。兩技八十三人。合爲八十六人。未滿額數。依啓下節目。一從規矩。入格數出榜之意。敢啓。傳曰。當此無前之慶。宜有拔例之擧。勿拘入格人額。但充一百之數。此所入格。假令爲八九十許。而他所入格。爲過百。則相議推移。必準三百額數事。知悉。
정조 6년
柳誼。以武一所差備官。以試官意啓曰。副試官李昌運。身病猝重。萬無赴試之勢。莫重國試。試官不可不備員。令政院斯速稟旨變通。以爲備員之地。何如。傳曰。允。
정조 6년
壬寅十二月初四日申時。上御誠正閣。左副承旨與慶尙監司入侍時。慶尙監司李秉模。左副承旨金宇鎭。記事官趙衍德。記注官金健修金鳳顯。以次進伏訖。上曰。卿以邇班。出莅外藩。心甚悵然。第本道荐歉之餘。飢民救濟之策。專在賙賑之政。卿必先撫摩。且施實惠。俾紓予南顧之憂也。秉模曰。臣本無才能。遇事生疎。況嶺臬重任。非臣所可堪承。不勝惶悶矣。上曰。卿下去善爲也。命退。諸臣以次退出。
정조 6년
兼都承旨嚴璹呈辭。行左承旨李世奭式暇。右承旨李在學坐。左副承旨未差。右副承旨李時秀坐直。同副承旨柳誼坐直。注書李祖承病趙衍德仕直。事變假注書馬思人仕。
정조 6년
傳于李時秀曰。左副承旨。聞有實𧏮。許遞。
정조 6년
傳于柳誼曰。政官牌招開政。
정조 6년
柳誼啓曰。前獻官李命勳蕩滌事。命下。而命勳方在臺啓中。傳旨不得捧入之意。敢啓。傳曰。知道。
정조 6년
有政。吏批。行判書金華鎭進。參判李在協進。參議未差。右副承旨李時秀進。以沈豐之爲吏曹參議。柳翼之爲左通禮。安鼎大爲右通禮。兼養賢奉事金良倜單付。內官李得完鄭國允。以上今加通政。百官加親授。贈領議政尹宣擧。左議政尹拯。以上復官爵事。承傳。東恩君申大觀單付。在喪終制。右承旨李善行。贈吏參例兼。前同義禁左承旨李世奭考。故進士尹敬宗。贈吏參例兼。故正言尹志和贈吏議。兵曹參判尹師國考祖考。
정조 6년
兵批。判書徐有隣病。參判尹師國病。參議鄭啓淳病。參知趙鼎鎭入直進。同副承旨柳誼進。副護軍朴天行具修溫林濟遠單付。副司直沈頤之單付。
정조 6년
再政。僉知柳孝源單付。副護軍具明遠趙鎭禎李喆運具埉李趙慶進金樂豐李漢興朴瑬李延喆閔光晉李麟錫李杞齡徐完碩李喆純李廷爀單付。副司直林得浩單付。
정조 6년
李時秀。以禮曹言啓曰。傳曰。殿試前須費三四日之力。各等未試之類。可以及期射放。同付殿試。且唱榜日子與殿試日子太遠。以此以彼。退定無妨。以旬後更令擇入事。命下矣。卽令日官推擇。則今十二月初十日拘忌。十二日十四日俱有拘忌。十一日爲吉云。文武科殿試。以此日退定。何如。傳曰。允。
정조 6년
李時秀。以禮曹言啓曰。今此庭試殿試時。試官應辦。已有戊戌殿試時除減傳敎。今番亦依此擧行乎。敢稟。傳曰。允。
정조 6년
右承旨李在學。右副承旨李時秀啓曰。卽伏見傳敎下者。有喬桐府出置罪人鄭妻。陸地移置之命。噫嘻。痛矣。以鄭妻之罪關宗社。惡極神人。而薄置近島。尙逭常憲。王章莫伸。輿情愈激。則今不惟不置之法。乃反與薄勘而宥釋之。噫。此何擧也。顧今宗國有盤泰之慶。匝域沾雷雨之澤。凡係疎釋之典。惟當奉承德意之不暇。雖有干犯之稍重者。不敢爲爭難之計。而至於鄭妻。豈可容議於宥蕩之中。不念擧國同讎之心乎。成命之下。實不勝萬萬憂憤之忱。竊附惟允之義。敢效繳納之規。伏望亟卽收還焉。答曰。知道。出置一也。島陸無異。今者之敎。非忽於隄防。旣有世龍妻故事。傳敎已及之。斯速頒布。
정조 6년
柳誼。以義禁府言啓曰。本府所管罪人放送與量移出陸減等撤籬者。竝卽依傳敎擧行。而其中平安道碧潼郡定配罪人安兼濟。咸鏡道明川府竄配罪人李宅鎭。全羅道南海縣定配罪人李弘濟。慶尙道泗川縣定配罪人柳仁培。全羅道靈巖郡楸子島定配罪人趙嵎等。方有臺啓。安兼濟李宅鎭放送事。李弘濟減等事。柳仁培趙嵎等量移事。竝不得擧行之意。敢啓。傳曰。臺啓自臺啓。赦典自赦典。斯速擧行。
정조 6년
柳誼。以義禁府言啓曰。慶尙道昆陽郡定配罪人金昌祿。草溪郡定配罪人李弘達減等。機張縣圍籬安置罪人韓光綮撤籬。全羅道珍島郡金甲島安置罪人金永緩出陸事。命下矣。金昌祿李弘逵。仍其地減等徒三年載錄。韓光䋜撤圍籬事。分付該道道臣。金永綬海南縣出陸。而仍前罪目。依例發遣府書吏。自金甲島執捉。仍令押送配所。何如。傳曰。允。金永綬礪山府定配所。
정조 6년
柳誼。以義禁府言啓曰。全羅道珍島郡金甲島安置罪人金永緩。出陸事。命下矣。金永綬礪山府出陸。而仍前罪目。依例發遣府書吏。自金甲島執捉。仍令押送配所之意。敢啓。傳曰。知道。
정조 6년
柳誼。以義禁府言啓曰。平安道定配罪人肅川洪和輔。楚山朴光迪。安州朴師崙。徒年罪人順安禹德遠。江東柳知養。咸從李東泰等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。京畿爲奴罪人砥平金克明。抱川點同。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。黃海道徒年罪人黃州李仁聃朴尙采尹湯佑。金川洪致復金履容。白川李邦祚。遂安金大采。海州申耆。瑞興金復源。豐川洪宜海趙鎭祿曺景休等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。原春道徒年罪人洪川林鳳來。金城李顯宅。寧越申匡堯。橫城申楫咸震輝。蔚珍李憲洛。金化宋達淵。旌善金昌澤等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。咸鏡道安置量移罪人安邊睦祖煥。流三千里罪人三水鄭文達。吉州元啓葳。明川朴順陽。定配罪人端川李秉鼎。會寧李宗憲。北靑李章漢。明川金悌行李彦儒鄭德弼。鏡城宋重鉉。吉州南柱老。甲山李聖模。徒年罪人德源黃泰彦等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。放逐鄕里罪人金相定安大濟閔孝恒金相戊申光緝李普天李維新田一成李心傳。削出罪人金漢耆。門黜罪人趙德成等。罪案爻周。依傳敎放送之意。敢啓。傳曰。知道。
정조 6년
柳誼。以義禁府言啓曰。洪忠道定配罪人鎭岑趙重岱。永同尹昌柱。黃澗李運永。徒年罪人燕岐柳鎭說。西原李廷復。鎭川韓光湜。保寧李河永。公山南鶴聞。林川李汝忠。忠州曺希元吳命久權尙鎭姜游。稷山康思賢崔孝達。結城田景祥。丹陽李宜老。懷德李得源。天安閔百準。瑞山金昌幼。泰安趙雲行李光彬等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。全羅道島配罪人黑山島鄭澤孚。金甲島李萱。出陸罪人靈巖崔東岳。海南李普溫。康津尹弘烈。屛裔罪人興陽安寬濟。流三千里罪人海南崔景崙。康津李得重。潭陽呂龜周。錦山權烋。定配罪人光陽申光履。海南金載順。長興李世聃鄭龍河。康津金守默。寶城朴東俊。雲峯李藎輔。求禮李奎緯。茂長金宗範。康津朴師赫爲奴罪人黑山島張忠賢。徒年罪人康津崔朝岳。高山金宗孝。興陽劉珣等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。慶尙道流三千里罪人靑松黃麟采。昌原田光羽。定配罪人河東田光伊。昆陽李思謹。泗川趙雲斗。梁山李萬益。蔚珍邊安泰。金海尹得毅。南海李禮輔。東萊李鴻祥。居昌李恒林。徒年罪人奉化李義存等。依傳敎。竝卽放送事。分付該道道臣之意。敢啓。傳曰。知道。
정조 6년
柳誼。以義禁府言啓曰。身死未蒙放罪人趙濟泰。依傳敎減等。罪案中徒三年改錄之意。敢啓。傳曰。知道。
정조 6년
柳誼。以義禁府言啓曰。未及拿來罪人金永綬尹守訥。依傳敎放送。草記未下罪人李得臣李顯模趙文彦等。亦依傳敎。竝卽蕩滌之意。敢啓。傳曰。知道。
정조 6년
柳誼。以義禁府言啓曰。身死未蒙放罪人申晦。依批旨放送之意。敢啓。傳曰。知道。
정조 6년
柳誼。以義禁府言啓曰。身死未蒙放罪人康津鄭義達。楸子島吳道鈺。濟州趙𡷗。鏡城尹彝復。鎭海金慶浹。固城李鎭常。丹城徐德潤。慶源孟鳴遠。海南李潤成等。依傳敎放送。罪案爻周之意。敢啓。傳曰。知道。
정조 6년
柳誼。以義禁府言啓曰。碧潼郡定配罪人安兼濟。明川府竄配罪人李宅鎭。康津縣定配罪人復一等。竝依批旨放送事。分付各該道臣。海南縣定配罪人李弘濟減等。仍其地徒三年改錄。泗川縣定配罪人柳仁培。三嘉縣量移。靈巖郡楸子島定配罪人趙嵎。康津縣量移。而仍前罪目。依例發遣府書吏羅將。仍令押送配所之意。敢啓。傳曰。知道。
정조 6년
柳誼。以刑曹言啓曰。偸出火藥罪人金三奉。闕門叫嚷罪人高得泰竝減死。定配罪人李德華金宗淵。特從解綱之義竝放送。奴虎大放送事。命下矣。依傳敎。罪人金三奉全羅道興陽縣。高得泰咸鏡道三水府。竝減死定配所。卽爲押送。罪人李德華金宗淵奴虎大等。竝卽放送之意。敢啓。傳曰。知道。
정조 6년
柳誼。以刑曹言啓曰。京畿平丘驛爲奴罪人奴星必二訥。依傳敎。卽爲放送後啓聞事。發關分付于該道道臣之意。敢啓。傳曰。知道。今日內行會。無或遲滯。
정조 6년
柳誼。以刑曹言啓曰。依傳敎。洪忠道減死定配罪人劉厚柱等二名。流三千里罪人成珪等四十四名。不限年罪人田武得等七名。充軍罪人李國鉉等五名。爲奴罪人朴順贊等二名。徒年罪人徐碩三等七十六名。放送後卽爲狀聞事。騎撥分付於該道道臣之意。敢啓。傳曰。不書姓名。只書都數。寧有如許草記規式。此草記勿施。卿等從重推考。卽刻更爲修正以入。該房承旨。使之眼同擧行。蓋欲無此等遺停之弊也。急於了當。有此做借。當該承旨。亦爲從重推考。
정조 6년
判義禁韓光會。知義禁鄭昌聖。同義禁任希曾尹師國聯名疏曰。伏以。邦慶無前。霈澤旁流。凡係竄配之籍。雖干犯稍重。臣等仰體德意。不敢爭執。而其中臺啓方張。不得循例擧行之由。已爲草記。至於復一。卽劇逆商輅之子也。其父之徑先杖斃。未施孥籍者。已切神人之憤。復一之當初散配。旣從末勘。今此量移之命。固知聖意有在。夜筵懇惻之敎。臣等豈不欲仰承。而當此亂逆接踵之日。事關隄防之類。固難輕議。況此劇逆之孽。混被曠蕩之典。則臣等恐義理因此而益晦。凶徒因此而生心。誠非細憂。成命之下。不敢奉承。申晦之負犯輕重。固捨勿論。慫慂妖姪。濁亂朝政。中外之所共知。婦孺之所共憤。死於配所。亦云幸矣。何可以其身之已故。時月之稍久。而遽加容貸。視同薄勘。臣等非不知卽地覆難。期於回聽。而適値更鼓已闌。玉體久勞。泯默而退。姑俟入侍之更命矣。今則登對未易。擧行時急。區區所懷。不得不略陳。惟聖明裁處焉。治疏將上之際。又伏見草記批答下者。有臺啓自臺啓。赦典自赦典。斯速擧行之命矣。自前罪人。雖蒙宥放之命。若有臺閣之啓。則本府之不得擧行。自是不易之故例。臣等何可徒知嚴畏。輕壞成規。創開無前之例。不思執藝之義乎。實無以奉行成命。尤不勝惶隕死罪之地。答曰。省疏具悉。霈澤曠前。域內在謫之類。擧蒙均施之惠。予意豈徒然哉。誠以仰答祖宗篤菲之休也。俯副中外蘄望之情也。除非身犯惡逆。或法文應坐之類。竝行蕩滌之政焉。至於復一事。夜筵敷心之敎。卿等寧忍防閼散配。且與應坐稍間。以此以彼。卿等決不宜復事爭執。若以隄防之解弛爲慮。則此亦有不然者。復一放而健一不放。姪則仍而子則宥。可見予存階限之意也。末端申晦事。雖至今在世。其人不足深責。況其身死已久遠哉。卿等勿復煩聒。尾陳事。依俄下批旨擧行。無所不可。雖以臺閣言之。亦豈無參量之議也。
정조 6년
壬寅十二月初五日午時。上御誠正閣。同副承旨入侍時。同副承旨柳誼。記事官趙衍德。記注官金鳳顯。別兼春秋鄭東浚。以次進伏訖。上命書傳敎曰。殿試前須費三四日之力。各等未試之類。可以及期射放。同付殿試。且唱榜日子與殿試日子太遠。以此以彼。退定無妨。以旬後更令擇入。又命書榻敎曰。進御菊花散。自今日煎入。命退。承史以次退出。
정조 6년
壬寅十二月初五日申時。上御誠正閣。右副承旨入侍時。右副承旨李時秀。記事官趙衍德。記注官金健修金鳳顯。以次進伏訖。上曰。各道下送赦秩。幾何抄正乎。時秀曰。夜前可以了當矣。上曰。詳細考準。無一漏落。可也。仍命書傳敎曰。今番赦典。特從拔例之擧。無前霈澤。有足導迎。以是各項文案。反覆考閱。期欲無混漏之人。而徒流案或多見漏者。此殆諸道修上之際。未及照檢之致也。萬一可宥之罪。因以見漏。向予積費精力。務從詳悉之本意。果安在哉。以此意令廟堂。三懸鈴知委諸道。疏放傳敎祗受後。祗受狀啓末端。以未放人姓名罪目後錄馳啓事。措辭行會。時秀曰。歲抄中李命勳。方在臺啓中。故傳旨不得捧入。金吾堂上亦以申晦復一事。陳疏到院。而適値齋日。仍爲留院矣。上曰。承旨出去入之。可也。命退。承史以次退出。
정조 6년
兼都承旨嚴璹呈辭。左承旨未差。右承旨沈豐之未肅拜。左副承旨未差。右副承旨柳誼坐直。同副承旨林錫喆坐直。注書李祖承仕直趙衍德仕。事變假注書馬思人仕。
정조 6년
柳誼啓曰。今十一日文科殿試時。親臨與命官擧行。令本院臨時稟旨事。禮曹節目。啓下矣。何以擧行乎。敢稟。傳曰。當親臨文所。以春塘臺爲之。
정조 6년
傳于柳誼曰。新除授承旨。牌招察任。
정조 6년
傳于柳誼曰。左承旨李在學。左副承旨李時秀。先遞差。
정조 6년
林錫喆。以禮曹言啓曰。因氷庫提調兪彦鎬所啓。藏氷主梗官下直。姑待日寒水堅後。擧行事。啓下矣。卽接東西氷庫所報。則數日日寒稍甚。江氷漸合。足可伐氷云。主梗官明日出送。使之始役事。分付。何如。傳曰。允。
정조 6년
柳誼。以兵曹言啓曰。今此慶科庭試武科殿試時。入門官捧單日字。自初六日初七日。至定限收捧事。原節目中磨鍊以入矣。殿試日字。旣已退定於十一日。入門官捧單日字。改以初九日初十日。至定限收捧。何如。傳曰。允。
정조 6년
柳誼。以刑曹言啓曰。依傳敎。原春道減死定配罪人江陵裵水魚。淮陽李春奉。高城石奉伊。通川鄭江。流三千里罪人平海朴泰奎。楊口全祥麟。平海崔命樞朴召史蘇海運。蔚珍韓萬奉。高城張雲中李卧達權成龍梁漢弼。蔚珍蔣彦燮。江陵李明增。平海黃尙遠。江陵朴召史。横城秦應繆。三陟金光一。狼川鄭益厚。平海金成根。襄陽金命宅。旌善鄭德采。江陵閔太才。平海朴漢淡權得運金致漸。通川金宗五田應成。鐵原宋太興。江陵鄭日臣。三陟姜時同。江陵辛光齡。杆城朴貴才。金城洪者斤老味。橫城李興用。平海李尙曄。蔚珍金大得。春川僧夢環。淮陽申宗爀。蔚珍金載粹。平海崔聖裕。金化鄭德潤。杆城僧淡順。襄陽車㐘金。金城崔謀男。楊口金就玉。江陵金昌大。平康金師健。江陵崔樂喜。三陟黃一喆。高城崔壽海。金化牟昌瑞。安峽元國呂。狼川金時煌金德世。楊口曺景洽。麟蹄金福水。春川徐采道。平海朴敬一金江床。平昌金鼎泰。洪川李敬德方禹成。麟蹄金成泰。蔚珍鄭萬守。狼川許植。旌善張五男。平海林弘信。不限年罪人蔚珍金夢淵林大吉。平海尹奉才趙光迪任樂周。寧越金繼玉。徒年罪人三陟金龍大僧緇紺李陪根韓大裕柳必望。蔚珍金貴山李命天金以得金守默奴聖大廉順察姜壽經金卜伊梁貴才朴再儉。平海任漢材白五乭金繼興張蟾。襄陽奴東介申泰齡金成發梁險尙李廷九林瑞根。洪川卞萬迪朴望太奴春金權尙祿。江陵辛復輝崔介不里李成旭金就再趙澤傅。寧越朴德振沈絅之崔光斗權應福。高城鄭德顯權廷基。杆城李衡中崔泰奉僧存玉盧勉敬金益瑞劉命喜申光翼。伊川趙相民。淮陽高廷萬申召史。金化金廷贊黃春光李相圭。通川許聖得咸三才。鐵原馬始坦鄭繼孫崔方柱金若孫。楊口金奉孫朴德春高祥軫魚錫奇。橫城孟東文朴大川盧元欽金時學。平昌李通伊孟思曾朴來源。狼川奴鐵乭崔光得。旌善朴春興姜三奉姜稷。安峽金慶會等竝放。爲奴罪人蔚珍奴鳳伊。減等徒三年改錄後。擧行形止。卽爲狀聞事。騎撥分付於該道道臣之意。敢啓。傳曰。知道。
정조 6년
柳誼。以刑曹言啓曰。依傳敎。全羅道減死定配罪人蝟島奴太貴。鹿島姜萬元。呂島李萬貴。楸子島申尙春。防蹈李根。金甲島李重彰。黑山島姜得龍。康津金允丁。興陽金順丁。順天梁崇。珍島金喜文黃處太。谷城金尙益。光陽徐海福。羅州崔甘金。康津奴猛才。薪智島金莫奉。順天金仁昌。金甲島朴若大。長興崔戒男。靈巖李海龍。蝟島奴助弘。順天文次山。樂安盧太貴。和順金夏哲。興陽金五卜。興德石旕乭。興陽方正規。茂朱金世右。興陽柳光義。古今島李彝永。海南奴重根。靈光孔德貴。長興林卜得。羅州車卜伊。金堤朴必貴。古阜朴以昌。順天式連。樂安金萬才。寶城金萬奉。長興金命完。智島尹八從。興陽朴壽命。珍島金處恭。寶城尹東弼。興陽李德澄。海南金光贊。蝟島崔廷喆。興陽金㗡山。泰仁李雲彬。南平黃玉尙。康津李君彬。順天徐祖修。咸平金尙必。大靜丁潤愼高益完。濟州吳德三竝放。蝟島金重恪出陸。興陽蔡弘晉量移。流三千里罪人康津許順。寶城吳順贊。南原鄭世大。海南李羊頭里。康津奴貴賢金天有李億碩。蝟島金太辰。興陽金復源。光陽辛海守。康津王召史。海南李時起李龍老。光州韓大完。萬頃金以中。康津鄭日付。求禮李昌海。興陽朴天五朴太巾奴馬也之姜冕煥。錦山婢奉愛。長城鄭秀金老松。井邑朴有才。益山趙重玉。臨陂鄭業祚。光陽金富尙。珍島孔右仁。務安梁興龍。礪山李寬道。靈光金尙九。光陽金召史。和順金世甲。羅州李順白鄭東根。綾州田重龍。長興良女連順伊。務安李漢範。光州梁爾龍。茂長徐明長。靈光陳世光。光陽太有福。靈巖鄭斗徵。靈光鄭元昌。樂安金日善金召史。和順崔福大。長城沈慶郁。茂長許燁。光陽金星爀。咸平金泰才。谷城僧信明。興陽金聖得。羅州金國仁。靈巖朴致魯。康津洪啓才。寶城孫木公。康津奴成輝安命鉉。海南黃師憲。靈巖田億福。長城沈甲孫。古阜良女金千分。羅州李太光。潭陽李春長。靈光李東協。長興高世章。海南李寬白。谷城李日彭。靈巖李業中。康津奴同山。求禮林聖道。茂長李邦喆。萬頃金養運。康津李無逸。興陽李春雄。寶城金廷日。淳昌卞致煥。順天李漢成。同福崔默。淳昌南有嶷。靈巖朴尙允。鎭安朴貴三。康津李泓。順天李同伊。金堤朴再蕃。高敞金興德。樂安李光白。寶城孫斯德。泰仁嚴斗晃。長城尹心果。咸悅吳就星。沃溝崔仁綱。珍島趙東郁。茂朱李德興。興德張孟龍。寶城鄭龍世。古阜柳文周。順天金恒采。泰仁蔡煟老。昌平鄭守中。長興柳命九。泰仁李之運。務安崔海受。雲峰朴已用。南原姜日祥李加應杰。金堤柳籊。古阜金光益。茂朱僧性彦。高敞金德明。泰仁李馨頊。扶安金敏恒。樂安金世江。益山洪敏禎。光陽李進文金訓益。谷城李占乭。扶安孫宗運。咸悅朴思烈。井邑金仁憲。泰仁金復瑞。海南僧鏡休。扶安徐元夢。光陽全光彬。興陽李碩臣。和順李文燁。珍島金石太。務安金成福。順天崔彭壽。高敞性悟。求禮勝元。靈巖崔鳳徵。金溝李秀龍。任實朴景純。長城李完植。扶安李廷旭。南原尹成太。靈光鄭汝述。興陽李順興。樂安李阿只。淳昌金啓範。康津金德仁。光陽白聖三。務安李世郁。茂朱金命宅。和順朴亨大。龍潭金白乭。綾州許燁。長城朴裕漢。茂長宋春光。谷城文成哲。順天崔三之。光陽金光夏。茂長金云先。寶城呂尙興。康津鄭文國。南原朴萬甲。任實方元道。長興金召史。樂安巫女連伊。光州朴時同。光陽權國觀。雲峰羅奉瑞。樂安尹德璜。求禮吉聖翊。和順蔡師昌。康津朴民瑜竝放。長興金時得。谷城黃元才竝減等。不限年罪人海南成女。智島李觀成。珍島千分男。蝟島洪命必。康津徐莫山。珍島崔爾恒。黑山島申進華。光陽李無應崇。扶安廉大福。珍島李聖秋。楸子島崔恒大白奉得。防蹈朴泰龍。蛇渡張德漢。呂島姜泰健。羅老島吳復興。荏子島朴聖彬。智島沈夢儀。於蘭奴卜成。珍島金斗光。蝟島曺景洙。荏子島洪楹。古今島金益謙。防踏金振三。蝟島奴元發。海南僧眞闊。長興文就明。長城趙濡。金溝巫女暹伊。泰仁李夢鎭。光陽洪龍海。康津崔烱。古今島奴石奉。金甲島李德杓。南桃浦鄭德涵。智島金德麟。寶城孟鎭洙。玉果卞有世。谷城奴時金。蝟島朴貴才。順天李春福。海南全萬齡。荏子島婢德伊。靈光卞光珪。蝟島金長得。光陽印殷復。南原趙錫五。古今島奴世必。康津金一必朴千一。谷城趙厚邑氏。羅老島安道煥。金甲島婢介烈。海南權世輝。光陽劉敬得。蝟島奴福相。井邑安宇得。谷城孫龍海。雲峰李藎輔。玉果李國良。潭陽趙啓廉。南平朴世寶。康津吳一運。靈巖安道規。古群山婢明任。於蘭金應彦。樂安許範。薪智島奴斗嚴。任實尹濟弘。薪智島呂快仁。南原金興大。光陽閔光祿。海南趙榮溥竝放。興陽乙禮。古阜李禧胤。務安朴景煥。光陽洪仁鉉竝減等。呂島高宗漢。南桃浦李時煒。古群山奴山㹨。防踏李時燁。鉢浦朴興淳曺廷一。黑山島良女英時。荏子島兪纘柱。薪智島金默行。古今島韓後良。楸子島李璟。鹿島李宗裕。蛇渡女福連竝出陸。古今島申光純量移。充軍罪人黑山島趙德昌。海南梁亨晉。金甲島邊鎭國。古今島邊興泰。珍島李成輝。順天李鳳進。咸平奴龍金。靈巖李天默。務安姜萬載。興德張以柱。務安明德濟。扶安許檜。礪山李泰俊。金堤朴林秀。茂長李廷才。長興權毅中。海南姜宗燁。順天朴尙大爲奴婢罪人荏子島張奉益奴石松韓壽長。古群山奴三柱。楸子島姜以白。古今島陳卜同。鹿島朴今同。康津盧應日。珍島金晩葉唐云先朴德才。海南李命才。扶安奴孝億。智島鄭宇喆。防踏權穎。黑山島趙坊。從丹趙成太奴五得金龍甲。古今島尹光集。薪智島金彦平。珍島良女申娘。興陽張翼標。珍島朴順恒。鹿島金道弘。蝟島沈德舟。珍島崔盛起。蝟島朴有才。珍山金處中。智島延喆五。古群山黃大有。蝟島羅大有。黑山島奴福伊。加里浦高老味。金甲島奴惠同。扶安裵厚之。鹿島韓弘祚。薪智島李景翰。古今島劉道弘。防踏金行健。萬頃朴太周。蝟島李玄菊金從金。羅老島李命銓。薪智島奴萬才。蛇渡奴一才。於蘭金世重。光陽金阿只。薪智島李命厚。金甲島金重瑞。濟州寺奴次上乭。山甫必夫成白中。大靜寺奴世命士善鄭得彪。濟州崔三金竝放。金溝奴興孫。井邑奴聖集竝減等。徒年罪人谷城諸命壽金芿同。南原諸命贊金龍得。雲峰洪愼擇金允希洪持默。靈光金錫衡陰小得。康津金德潤僧定心。萬頃崔介奉孔師𢘡。興陽林長卜金必宗。羅州韓愼五。順天崔益大金得鑑。樂安千德俊金源恒。淳昌李益載。益山吳龍喆李廷和趙鼎梅。寶城金彰呂崔致恒。珍山姜時乭。南平鄭春才白敏興。高山趙宗旭。金溝鄭載河金應斗。井邑陳九奉。古阜金尙一。礪山李義方。沃溝康星七。咸平權世榮金丁國。同福金成文金麻尙。任實李永李漢日。茂長卞柱得。錦山朴進金李四龍。鎭安金永尙。長水李敎興。潭陽金臥億金。玉果李烱烈。務安柳彦燮。茂朱金聖得竝放。減死定配未至配所罪人靈巖千萬伊減等。濟州韓尙得出陸。而減等罪人竝徒三年改錄。量移罪人及出陸罪人。定配所移配後。擧行形止。卽爲狀聞事。騎撥分付於該道道臣之意。敢啓。傳曰。知道。
정조 6년
柳誼。以刑曹言啓曰。依傳敎。平安道減死定配罪人鐵山奴元卜。德川朴已云。熙川元國泰。雲山朴東英。陽德林儉孫。嘉山安道南。郭山李石東。安州申光禧。渭原張莫乭。龍川李初恒。博川金阿只。雲山金尙雲。陽德奴德男李德才。价川洪戒官。博川全明三。定州韓聖俌。龜城金業同。昌城孔元乭。渭原金長軍。龜城惡發。郭山鄭福石。宣川金宗大。朔州金得孫。陽德金成重。渭原李夢龍。甑山申得金。龍川卞興瑞。孟山金太應金。定州金得喆。嘉山朴取成。鐵山鄭龍伊。龍川李萬伊。郭山趙五贊。德川成龍錫。鐵山李鶴年。泰川崔直鉉姜允三。龜城房佑星。博川孫白孫。成川申汗柱。龍岡孔今得。嘉山金成澤。熙川朴之白。龍川愼廷臣。寧遠韓命周。鐵山奴泰山。郭山申東郁。碧潼金啓莘。渭原朴太柱等竝放。流三千里罪人孟山李界彭。德川閔景祿。祥原金太星。中和金德柱。雲山嚴得江。中和朱白陽。三和金水中。陽德白德貴姜世煥許召史閔百年。寧遠李京賢。德川韓世奉。中和金致彦。龍川鄭德佑。肅川余聖學。龜城朴思茂。碧潼金澤奎。祥原金大五。雲山李時中。渭原崔有鼎朴善興。龍川尹師爀。渭原申二得。江西池順立。渭原李台得。孟山金萬才。祥原李世健。博川李哲身。雲山徐淙行。孟山崔孟大。昌城馬昌祿姜碩儼。三登金振夏。咸從尹慶源。永柔朴古分。三和金元三。咸從尹光義。順安李成奎。博川金南復。中和孫慶殷。咸從鄭震煥。龜城元震會。咸從白尙甲。熙川趙得元。龍川黃天柱。昌城黃嶐。江界黃崧。陽德金壽才。咸從李大旭。中和柳聖臣朴白斤。順安崔龍得。慈山金德裕。雲山孫世大。孟山李夢得。宣川李興秀。雲山朴義揆。郭山洪占山。渭原南彦得。朔州金贊明。江界金守天。熙川洪召史。龜城金聲哲。碧潼朴攸信。价川崔卜男。昌城金時贊。熙川朴重載。朔州良女福丹。咸從梁支廈履。祥原孫孟淡。雲山趙重佑。定州奴三伊。渭原金成大。价川李仁昌。慈山李日元。熙川宋學相。宣川秋奉伊。泰川金召史。殷山金光允。順安李寅煥。慈山金星老。价川崔基奴順萬。龜城趙鳳然。順川殷好賢。博川李基茂。价川韓以俊。雲山成孟孫。价川朴致德。陽德崔松業。江東金性哲。泰川丁成迪。祥原林男伊。泰川奴永贊。朔州奴處奉。龍川張益天。安州鄭元己。熙川許太乙。孟山梁就祥。陽德社堂業德於仁連德川蔡齊恒。熙川金致國。价川吳慶興。郭山金尙彬。雲山裵仁祥。順安李興寅。咸從卞景珣。三登崔尙崙。熙川金光仁。鐵山車哲山。龍川朴致成。宣川全尙義。熙川柳之厚。德川奴順三。雲山金千興。龍川高斗漢。泰川金雲太金尙咸。雲山李邦羽。龍川李晉新。泰川金重載。朔州黃福金。龜城李熙采。鐵山權度協。熙川林仁植。雲山巫女福連。价川張德麟。泰川李弘訥。宣川梁啓仁。寧邊僧允心。鐵山鄭泰叔。三和趙日太。楚山金昌佐。熙川李六孫等竝放。渭原車得倫減等。不限年罪人朔州張運漸朴潤德奴貴立。寧邊沈行善。鐵山丁夢良。德川辛時老味。渭原金大成。熙川得鼎。鐵山吳中間。昌城高鳳煥。渭原盧兢。寧遠徐命完。昌城孟迪遠。中和任興厚。渭原吳彭令。博川金光玉。雲山姜德興。祥原鄭興僑朴命佑。龍岡李儉不里。陽德鄭潤根等竝放。熙川文樞沈尙顯。博川元先等竝減等。充軍罪人昌城趙斗玉放。爲奴罪人定州奴卜大減等。徒年罪人陽德崔界卓。昌城李謀奉。嘉山朱景輝。定州李養煥。永柔盧振鳳朴光澤。三和金石弘元就三。慈山金允亨申益敦。熙川金雍必全世榮。朔州劉福孫。江西李信英。龍川趙泰祥等竝放。未至配所罪人咸從奴世江。江西李光順。孟山朴炯等竝放。減死定配未至配所罪人熙川李禿乭減等。而減等罪人等。竝徒三年改錄後。擧行形止。卽爲狀聞事。騎撥分付於該道道臣之意。敢啓。傳曰。知道。
정조 6년
柳誼。以刑曹言啓曰。依傳敎。咸鏡道減死定配罪人甲山朴成柱。鏡城卞彦長。吉州徐尙寬。茂山金宗甲。端川李云才。高原魯亨喆。永興黃龍采。吉州金太成。慶源張厚男。會寧金老郞。富寧金以才。明川車木大。甲山尹碩佐。洪原兪彦鳳。鏡城金中世。三水朱善敏。明川金斗相。永興崔占龍。三水鄭斗白。端川孫聖福。洪原鄭守正。鍾城奴貴男。吉州金太寬。三水徐得化。明川金聖涵。利城金七甲金連同。北靑金日同。高原全太述。永興李光明。明川鄭福才鄭太孫南慶老韓宗完。三水金德尙。流三千里罪人茂山張友良。明川崔萬必。茂山朴世一。明川張貴賢。富寧鄭以男。端川崔齊杓。三水金壽坤。端川吳方己。北靑奴淑才。慶源朴再興。端川孔宗男權世道。洪原尹顯佐。三水奴千得。端川文莫男。北靑邵昌務。茂山林春世。穩城朴龍洙。慶興劉三奉。端川李無僉。鍾城元景淵。洪原仇龍石。穩城尹師國。北靑鄭德奉。端川南啓老。文川梁天搆。洪原宋元三。端川張孟談。北靑奴占石。文川宋文圭。高原僧有元。利城朴三奉。定平鄭彦協。端川朴致大河萬才。利城金尙明。明川趙戒中。利城河達殷。明川崔孝大。吉州鄭起淳。北靑巫女春德。吉州朴敏行。洪原李昌檍。端川李萬昌。德源趙東培。洪原金敬澤。明川李龜大朴得恢。利城朴始蕃。端川兪弼祥。洪原金德玄。北靑奴貴乭李春之。明川金致維。高原金仁得。利城朴致希。端川李以金鄭壽永。利城成益烈。洪原鄭栢。定平李仁楫。端川元仁範。利城鄭厚坤洪漢京。穩城韓宗泰。慶源李得寶。慶興李春元。利城金鐵聲。端川朴處權。洪原金世玉。明川李喆宗。德源陳友良。安邊金啓德。端川姜世朱。吉州朴良佐。明川方世雲朴興才。茂山趙重璧。明川卓文漢。洪原安處文金漢福。安邊李恒吉。洪原柳載喆。文川崔性默。高原李厚永。端川裵同伊。穩城校奴和興。明川朴春甲。文川社堂阿只連。洪原社堂㖯德李益龍崔順起。甲山崔鍾賢。慶源李敏光。定平朴道一。北靑劉孫伊。德源李太貴鄭趾顯。吉州李萬喜。北靑朴道殷權時道。明川李貴奉張震宇。北靑金元容。三水洪元瑞。洪原姜德煥許點。甲山沈元甲。吉州朴江床。安邊卞桂孫。吉州姜必奉。穩城朱道成。三水沈興祥韓正泰。明川李光昱。北靑徐廷恒。明川張載賢林枝億。北靑金先采。甲山許根。三水金仲一。慶源朴樞。會寧李春蕃。三水金允瓊。吉州李萬百。明川張羽大。北靑金龍喆。會寧金天五。不限年罪人甲山金貴才。三水孫正福全德寬。明川咸永稅。甲山崔命璧。慶源宋興三。洪原林以江。利城柳東根。慶興劉彭得李定。鍾城金信遇。洪原婢福德。三水洪達洙。鏡城朴斗杓。利城聘喜。端川金禮孫。鍾城金學成。文川金鎭成。洪原朴召史。端川金載恪。永興趙以中。洪原金必基。吉州尹龍云。高原黃景沃。利城金啓澤。甲山劉世輝。慶興鐵岳。茂山壬新。明川金加八。北靑金履恭。茂山李後績重德。吉州崔世贊。三水婢莫丁竝放。吉州金福起減等。三水鄭瑋。吉州梁擎天。明川沈銗。慶興李峻培竝量移。充軍罪人三水銀三。甲山元重郁爲奴罪人利城奴漢國。三水奴順得。慶興奴潤太。徒年罪人三水李太老味李京右。富寧朴景厚。北靑黃始淸鄭順國。甲山安宅敦。永興朴尙文金大輝。洪原金原泰。安邊金樂泓。未至配所罪人慶興洪萬祿。鏡城奴旕乭金大方。北靑朴亮漢竝放。利城金龍大。明川姜雄伊竝減等。而減等罪人改錄徒三年。量移罪人。定配所移配後。擧行形止。卽爲狀聞事。騎撥分付於該道道臣之意。敢啓。傳曰。知道。
정조 6년
柳誼。以刑曹言啓曰。依傳敎。黃海道減死定配罪人白翎康莫金吳昌玉。長淵李三雄。豐川田興石。谷山全唜金。殷栗金哲夢。流三千里罪人長淵鄭命祥。新溪宋乙石。黃州朴東采。康翎僧雪化。載寧文東必。黃州姜占金。長連徐太三。兔山羅日世。谷山崔枝彦。豐川金玉伊。松化朱南哲。瑞興孫慶天。康翎巫女萬年。長淵卓漢伊。松禾朴成大。文化徐裕善。豐川申後奉。殷栗全世明。谷山柳增鎭尹㐗望僧再景金多勿只。黃州李噩。谷山李賢茂。黃州張泰重。長淵牟世登。瑞興兪命鈺。鳳山鄭再孫。長淵李龍臣。黃州權厚文。鳳山黃有淸。豐川金有聲。谷山成龜錫。載寧李東男。長連梁仁世。平山梁命國。金川僧坦摠。黃州奴善三。遂安林奉伊。康翎尹相賢。松禾孫得守。長連孫有大。康翎金得遠。白川徐旬必。平山盧泰相。殷栗文斗一。松禾金世春。黃州孫萬雲。豐川鄭孝伯。平山白大孫。長淵金翼祚。豐川金星干。黃州白兌海。白川鄭學宗。谷山金雲甲。新溪裵成德。瑞興金處濂。鳳山姜脩敬。豐川洪龍得。長淵崔萬起。豐川崔驗察。長淵金興采。長連都必洛。新溪金斗秋。松禾李成甲。長連吳福貴。豐川吳漢赫。康翎朴乃根。豐川鄭永壽。兔山曺夏應。康翎姜希文。長淵南熙載。白川金鳳三。載寧李敏亨。信川李胤楷。長連李仁白。長淵李錫初。豐川盧聖直。松禾宋千明。殷栗盧夢水。安岳金厚三。兔山車南重。白川金道郁。黃州南必奎。殷栗金允鎭。載寧蔡景老。谷山韓上巖回。殷栗金就德。延安朴重采。白川李賢成。金川崔貴平等竝放。康翎金春光減等。不限年罪人登山鎭丁伯奎。白翎鎭金成三方孟成趙德龍私奴先介私奴卜先千世柱米老味李景白。椒島鎭李壽宗裵世晃奴元才私奴哲金韓大厚私奴貴福金壽淵私奴太福私奴太實金殷采私奴四不里私婢斗里德韓以顯朴春成。金川安景旭。平山崔景采。長淵崔者斤用李益春。殷栗朴水宅姜太玉金巖回。豐川張宗得。遂安黃心祖金永化。長連阿只連。充軍罪人水營朴思喆沈爲奴婢罪人白翎金尙伊金福辰金宅鏡田老味金尙坤金振義金奉春朴景大李希業。椒島趙世萬金太尙張得老金成爐金命彩李虎成金季宗池彩三崔官興。康翎金貴同。許沙鎭金召史。龍媒鎭李辰昌等竝放。瑞興奴聖中減等。徒年罪人豐川洪禧榮林景煜金召史朴㗡金黃樂中姜渭濟全八同僧好正方杓邦全佐翰朴奇特朴成根洪重玉鄭錫周。長淵宋聚台私奴金夢金山惡安召史趙協李錫齡李光太金鏡碩李元光。甕津私奴八先。殷栗鄭就先李重根朴日山金元浹。松禾全世弘金秀得婢占丹崔貴重吳六福林世英金守淡。載寧申宗玉崔大雄。長連南宮均金泓一韓廷哲金成郁黃再恒元祚伯。瑞興成得任。康翎金祥烈李胤植金昌東吳德宗。新溪朴希天李奉瑞吳光仁。白川金光郁李景煥。安岳私奴順乭鄭淑聖。遂安金守敬。谷山金光洙。信川朴文昌鄭德弘。兔山李胤球鄭明益權有輝鄭麟伊。平山金大喆。延安吳貴乭奴尙業。未至配所罪人海州楊信維等竝放送。而減等罪人等。從三年改錄後。擧行形止。卽爲狀聞事。騎撥分付於該道道臣之意。敢啓。傳曰。知道。
정조 6년
柳誼。以刑曹言啓曰。依傳敎。慶尙道減死定配罪人鎭海趙錫彬。南海奴金夢。巨濟白莫金韓商隣。南海李貴三。加德鎭金鎭光。晉州金守奉。南海梁德秋。丹城尹世贊。安東崔大宗。河東李龍才。南海全必俊。熊川李三碩。東萊白增洽。巨濟朴益己。機張金成協。南海徐允京韓奉之。巨濟安德萬。蔚山徐日三。盈德郭六三。咸昌全有福。巨濟趙希聃。鎭海全俊必婢甲德。金海奴道孫。晉州金以三。東萊李白同。泗川鄭二太。鎭海金萬采南東英。機張李日奉。昆陽河必雄。熊川張光碩。金海尹夢元。仁同金大中。丹城洪寅輔。梁山安琛。興海柳旕先全達天。英陽崔旬萬。寧海白金。河東元大哲。南海梁成卜。巨濟趙順金。機張白福尙。晉州宋重旭。泗川金以灝。鎭海崔己特李儉忠。泗川徐命龍。固城金信民。昆陽韓太友。河東崔萬太。鎭海安七金。南海黃莫介。柒谷金萬晃。南海朱臥達。巨濟崔海。盈德林太云。鎭海李千奉。河東魏千義。昆陽兪夢骨奴德金。咸陽吳召史。泗川金乭奉等。流三千里罪人長鬐奴右天。熊川奴奉鶴。東萊鄭國良。河東崔重江。慶州素福。安東都命元件里德。長鬐李再燁。興海柳箕辰。淸道婢件若。咸陽邊遇良。慈仁奴用太。丹城許煇金海女張德伊。延日崔大一。寧海朴思福。聞慶朴振揮。寧海郭貴連。河東尹世巾。寧海朴致貴。咸陽僧正澤。丹城林延位。安東趙鳳壽。山淸金春伊。禮安朱弼聖。陜川金宗汗。河東尹益采。延日僧雪敏。慶州僧雪摠。晉州金險龍。宜寧車守東。蔚山張漢樞。英陽姜周成。蔚山黃成龍。順興李彦福。醴泉表辰守。順興李堤。仁同李完遜。三嘉朴興文。義興黃益采。義城韓光裕。咸陽朴柱海。昌原李壽華。昆陽婢豆女。山淸陳再垕。義興柳誠鎭。盈德金道成。淸河周京得。靑松林道天。奉化朴師任。泗川金悰寶。榮川僧法翊。軍威宣夢位。寧海李元江。星州李鳳來。蔚山禹匡回。奉化柳秀哲。居昌田哲興。善山方大成。軍威尹聖希。興海金富萬。河東奴七同。善山李宇賢。河東金今必。宜寧李同亨。安東申成得。延日金贊福。慶州朴春淳。開寧金成彬。梁山朱重連。安東奴福男。河東鄭者斤老味。醴泉李春才。河東趙宗杓。彦陽安福尙。晉州裵興贊。昆陽宋志源。機張金樂大。彦陽尹任基。晉州李再秋。昆陽金弘鉉。機張金星道。安義李永祿。盈德許斗鎰。開寧姜興周。昆陽僧吹紅元億必。尙州申𢡁昌安天陽。晉州僧宗訓。盈德徐一圭。寧海鄭頤性。龍宮高景仁。彦陽崔鈺鉉。金山金京秋。比安李春芳。鎭安裵瑞豐金辰星。河東孟龍三。泗川居士處仁。晉州宋大老味。鎭海金明東。晉州李東璧。固城李得伊。昌原李春烈。新寧姜中伊。蔚山李大白。河東金永贊。眞寶崔自中。玄風郭載岳。河東洪元同。昆陽彭千壽。英陽尹以湯。居昌尹就世。昆陽河多方。醴泉張好武男。長鬐梁石乭。尙州李夢悅。咸昌崔東祥。永川朴瑜。尙州趙旭。山淸趙以球。咸陽金兌相。昌原南之安。淸道林卜尙。新寧僧奉允。梁山李夏福。安義朴龍新。龍宮金正爀。比安梁德水。長鬐金明先。泗川車萬里。順興朴時文。河東安希星。義興金禹鉉。泗川尹種得。柒谷邊俊達。河東朴壽白。昆陽韓興信。河東金尙采。義城高應世。河東黃萬鎭。善山金應澤。聞慶周道興。盈德李進得。三嘉林得芳。居昌李甲明。盈德權擇。仁同金景恕。咸陽裵昌彦。星州李春芳。巨濟白成采。興海金乶音金。義興朴乃曾。慈仁睦祖秉。金海李晦植。巨濟林致孝。禮安居士甲孫。漆原居士泰明。昆陽鄭時得。柒谷金道默。熊川金德弘。河東金澤龍。知禮尹守甲。梁山車仁孫。丹城李彦運。河東曺壽澤。草溪朴千石。巨濟洪聖源。昆陽吳興漢。寧海韓雲瑞。盈德韓龍瑞。禮安朴喜。禮安奴鐵萬。寧海柳成根。安義金世益。金山趙賢鍾辛命德。知禮趙光瑞。寧海裵聖孫朴林春。盈德李聖謂。安義張相容。星州金春白。昆陽黃順山。梁山奴水奉。彦陽崔致岡。知禮張鳳休。山淸梁八源。英陽金恒淳。淸道金善興。咸陽金達賢。河東文春玉。丹城姜益周全道允。安義梁德海。梁山崔一男。英陽權世俊。興海金暹伊。新寧李永雲。彦陽梁永壽。義興李淙業。昆陽金世光。巨濟車道碩。泗川白昌壽。巨濟申雲甲。淸道石致剛竝放。熊川金錫正減等。不限年定配罪人東萊李鵬齡。泗川金雨澤。慶山林成大。昌原金召史。寧海崔南極。巨濟金召史。寧海朴虎大。南海金遜伊柳宅申。巨濟曺益仁。赤梁鎭吳成春。機張金龍云。長鬐洪首得。蔚山朴次乭。尙州鄭浹。咸昌江阿之。尙州金乭伊。河陽德伊。慶山裵光福。鎭海李聖哲。寧海張遂民。漆原志遜。昌原孟鎭華。機張孟鎭亨。熊川田者斤者。河東趙和鎭。草溪安壽謙。延日鄭弘大。南海奴時得。靑松金宇甲。固城朴於仁老味元永辰。豐基李繼祚。順興奴金奉。長鬐孫光秀。鎭海李載輝朴㖯介韓一裕。彦陽梁明輝。梁山劉太先。新寧奴外山。昆陽安一得。軍威鄭純誠。河東朴壽澤。巨濟趙酉甲。河東金克國。昆陽趙以元。長鬐李翼彬。巨濟奴三福。昆陽奴孝得李趾基竝放。南海婢雪禮。巨濟李仁芳。泗川德建。漆原受顯。草溪全時弘。蔚山洪禹喆。巨濟魏相最。河東任應賢。熊川婢古邑丹竝減等。充軍罪人固城咸通亨。鎭海道潤。熊川康就宗。巨濟車得載金鼎煥。東萊韓宗一。居昌劉夢瑞。昆陽金得孫爲奴婢罪人熊川趙重太方五里。巨濟李業實金鶴奉鄭元周崔尙彬金者斤老味。南海張翼龍。巨濟柳東升。機張鄭福立。南海金重華。巨濟奴福世。南海吳大老味孫時雄。金海金業伊。巨濟李守一元世才婢分禮。南海朴公明竝放。巨濟朴明德減等。徒年罪人淸河金昌大。咸陽金百年金李太溫金彭守。榮川僧世允趙德弼。奉化奇達通。咸昌李德老。密陽李思恭。尙州金載默。善山朴贊輝。仁同朴承化李聖宗崔錫鵬。柒谷黃載河。彦陽張來明。眞寶李敬麟。草溪權級。義城金文叔。昆陽徐道爀。永川姜守溫。盈德林萬億。河東吳彭孫蘇尙寬李弘培。慶州李光白。金山高聖大。金海朴大根。龍宮李需運。未至配所罪人機張文載成。三嘉黃重采。晉州李光瑞。彦陽李晩晦竝放。蔚山朴文玉減等。而減等罪人等。竝徒三年改錄後。擧行形止狀聞事。騎撥分付於該道道臣之意。敢啓。傳曰。知道。
정조 6년
柳誼。以刑曹言啓曰。依傳敎。洪忠道減死定配罪人文義劉厚柱。舒川韓光輝。流三千里罪人尼城成珪。黃澗孫右發。藍浦申慶雄。結城宋龍煥。鴻山金益。沔川姜時龜。大興崔致恒。槐山白光佑。泰安李光英。稷山崔光斗。保寧柳徵文。陰城金萬山。溫陽李遇龍。海美姜渭彬。沃川車龍太。溫陽姜晉龍。大興朴顯采。瑞山裵文宗。定山洪宅輔。泰安崔應海金宗調金致燁。鴻山曺瑾。瑞山金仁迪。恩津朴宗俠。保寧趙德先。淸安仇再香。扶餘金光魯。洪州李重昌。沃川李汝聃。槐山金位太。永春朴億九。洪州李殷豐。燕岐河鵬。泰安尹重衡。石城李枝煥。黃澗李一得。報恩崔性玉。唐津奴界東。淸風韓尙得。靑山林震蔓。丹陽金尙甫。陰城金有太。沃川金就甲。不限年罪人報恩田武得。保寧申檢同。林川金三郞。槐山車殷采。報恩金水淡。連山尹衡國。文義奴三金。充軍罪人泰安李國鉉。結城金聖鐸柳彦憙。牙山金尙翕。瑞山朴奉才爲奴罪人懷仁朴順贊。鎭岑李朔不里。徒年罪人林川徐碩三金辰明。泰安安聖得黃萬一林承運尹德善李龍福梁慶柔。永春金云己吳再文李昌成曺景雲。淸風張箕翼。黃澗崔奉壬愼基脩李德新。結城趙成恒金冕鎭。海美李晩輝申寬聖。恩津金貴大鄭翰燮李得英金得洙。沃川羅致繪金丁發。報恩李宗植。槐山金聲德金鳴澤朴東益趙福城。淸安殷齡信。西原池重渭池敬涵。文義金朔洪信任。牙山南兌傑。唐津張璧紹金龍福。沔川申光斗朴世根。丹陽韓者斤老味韓翼亮。大興金源金碩才。舒川李衍祜文德福。忠州朴道燮羅纘赫。木川金希佐趙相玉朴朔不。瑞山鄭寧來。韓山碑大連。石城林乙民白先太。鴻山廉二土里。延豊金致珠韓廷哲林毅鎭。藍浦李大運。永同權興大李文珣金相礪。鎭川姜百彔奴興三。堤川崔吉祚趙雲澤。保寧安興麟。平澤金東日。靑陽金千峰羅三德。新昌奴東彬。稷山奴板老味。懷仁朴辛丑。連山朴景興等竝放送後。擧行形止。卽爲狀聞事。騎撥分付於該道道臣之意。敢啓。傳曰。知道。減死定配罪人扶餘金哲已。昨因該道放未放啓本。始知本曹徒流案之見漏。原傳敎中。添書放秩。此草記中不書。何也。必是卿等未及照檢之致。其委折。卽爲草記。
정조 6년
柳誼。以刑曹言啓曰。洪忠道連山朴景興等放送事。草記。傳曰。知道。減死定配罪人扶餘金哲已。昨因該道放未放啓本。始知本曹徒流案之見漏。原傳敎中。添書放秩。此草記中不書。何也。卿等未及照檢之致。其委折。卽爲草記事。命下矣。昨年各道定配罪人督刷時。今此扶餘定配罪人金哲已。自本道以辛卯逃亡狀聞。而自其後該道不錄於徒流案中。故今番定配罪人等。文書修入之時。不爲擧論矣。昨日有落漏委折下問之命。以此仰對。而哲已旣已在逃。故草記與本道行會中。果爲不書之意。敢啓。傳曰。無論還現與否。本道啓本中。不置逃亡秩。以放送。分付。無所不可。依此擧行。可也。
정조 6년
領議政徐命善。左議政李福源。右議政金熤聯名箚曰。伏以。臣等昨因院啓之出於小報者。始知有鄭妻出陸之命矣。噫。鄭妻之罪。果是何等負犯。何等關係。使其凶圖陰謀。得售於當日。則不知國家稅駕於何地。此八議之所不容。三宥之所難擧。覆載假息。尙切輿情之齊憤。近島出置。亦云刑政之太寬。況可以視同流配。與論於減等之典乎。方當邦慶洊臻。國勢永固。人心有維繫之喜。凶徒無旁伺之慮。于斯時也。博施霈澤。咸與維新。不害爲導迎和氣之一端。故日昨臣等之承命入侍也。伏覩曠蕩之恩。非無小人之幸。而上不吝肆赦。下不敢爭難者。蓋欲其寧過而無不及也。至於此事。隄防甚嚴。一或弛縱。憂虞難言。由是而王綱得無凌夷乎。逆孽得無希覬乎。儻聖念之及此。則收還成命。必不待臣等之畢辭矣。且院批中。世龍妻故事之敎。臣等竊以爲不然。世龍之妻。不過緣坐。一時屈法。雖未必大損於邦憲。而乃若鄭妻。則於身爲惡。往牒所無。豈可與世龍妻。比而同之乎。臣等昨緣日暮。未及周旋。明燭治箚。相率聯籲。伏乞聖明。更加三思。亟寢鄭妻陸地移置之命焉。答曰。省箚具悉卿等之懇。已諭昨日院啓之批。非忽於隄防而然也。仰體先大王鍾愛盛意。且遵孝廟朝傳敎。有此處分。出置則一也。島陸無間。卿等勿復煩請也。仍傳曰。此批答。遣史官傳諭。
정조 6년
大司憲鄭好仁。大司諫申應顯。司諫朴聖泰。掌令權坪尹㬦。持平李思祚曺允大。獻納金翊休。正言權以綱權裕聯名箚曰。伏以。今此邦慶。實是宗社無疆之休。臣民莫大之幸。則霈澤之流。疏釋宜廣。而至於關係隄防之類。決不可混入於曠蕩之中矣。卽伏見傳敎下者。毋論負犯之輕重。罪戾之大小。一例宥之。不少留難。臣等相顧愕眙。實不勝憂憤之至。噫。謀避大計之韓翼謩。附麗麟謙之申晦。受嗾逆姪之金漢蓍。交通妖宦之張志恒。安兼濟李宅鎭之蝨附逆麟。尹弘烈李普溫之孤媚賊弘。金載順之投疏嘗試。李弘濟之附逆跳踉。俱是罔赦之罪。而其餘申光覆安大濟鄭文達李心傳金相戊趙德成趙嵎朴師赫韓光綮等之罪犯。何如。而或蒙全釋。或置減等。或撤籬。或量移。法網太弛。輿憤益激。此等罪人。決難容貸。豈因無前之慶。遽施惟輕之典乎。臣等駭惋之極。相率齊龥。伏乞聖明。亟寢成命。以嚴隄防焉。諸罪人之名在臺啓者。非止一二。而今於傳敎之下。該房承旨。初不覆難。循例擧行。此豈惟允之道哉。施以譴責之典。宜矣。臣等治箚將上之際。卽伏聞散配罪人復一。亦入於放釋之中。渠以逆輅之子。得逭應坐之律。已是失刑之大者。今此特宥之命。臣等非不知聖意之有在。而公法至嚴。不容低仰。逆種蒙放。前古所無。亦命還寢。斷不可已也。答曰。省箚具悉。今番邦慶。豈可不用曠蕩之典。所請不允。該房承旨事。已慮有此等之弊。房望不下。雖欲譴責。無處可施矣。
정조 6년
應敎徐有成。校理李喆模徐美修。副校理李魯春趙興鎭。修撰李度謙嚴思晩。副修撰吳泰賢聯名箚曰。伏以。臣等得伏見喉院啓辭。則以鄭妻移置陸地之命。至有繳還之擧。臣等相顧愕眙。實不勝萬萬憂憤之地。噫嘻。此何擧也。惟彼鄭妻之罪。豈可一日容貸於覆載之間。而殿下特以懿親之故。薄竄近島。久屈王章。三司之爭執。已至七年之久矣。危逼聖躬。沮遏大策。厚麟之凶圖。而此賊爲之窩窟。潛圖不軌。謀危宗社。範能之逆節。而此賊爲之根柢。思之及此。不覺骨靑而膽掉。臣等之忍與此賊。至今共戴一天。亦莫非臣等之罪也。顧今國有大慶。霈澤旁流。凡係名在罪籍者。無論大小輕重。莫不蒙疏釋之典。我聖上好生之德意。環東土含生之類。孰不欽仰。而若其元惡大憝。巨魁凶慝。尤宜遏絶之殄滅之。毋俾易種于今日。然後隄防可嚴於將來矣。邦基永尊於無疆矣。殿下何不念及於此。而乃有此非常之命也。臣等謂亟收成命焉。臣等治箚將上之際。繼伏見傳敎下者。至如韓翼謩之謀避大計。申晦之附麗凶賊。國人之所共憤。王法之所難貸。而混入於全釋之中。復一卽逆輅之子也。渠以應坐之種。尙今假息。已極憤惋。顧何可與論於宥放之典。而疏蕩之擧。竝及於此。其他蝨附於凶逆之輩。孤媚於亂賊之徒。干連逆獄。罪犯緊重者。臣等雖不可一一枚擧。而莫不一例蒙宥。噫嘻。此何事也。當此無前之大慶。雷雨之解。雖不得不施。而惡逆之類。則隄防之嚴。尤不容少忽。臣等謂一竝收還成命。使邦憲毋壞。亂賊知懼焉。省箚具悉。已諭矣。
정조 6년
壬寅十二月初六日午時。上御誠正閣。右副承旨入侍時。右副承旨柳誼。二直提學徐有防。記事官李祖承。兼春秋金鳳顯。別兼春秋鄭果浚。以次進伏訖。上曰。同副承旨入侍。出榻敎賤臣承命出。與同副承旨林錫喆偕入進伏。上曰。左承旨何不仕進乎。錫喆曰。以式暇不得仕進矣。命書傳敎曰。式暇承旨許遞。前望單子入之。上曰。右副之徑出。甚可無義。而又値入侍命下之時。極爲駭然。仍命書傳敎曰。旣非該房。且有入侍之命。無端出去。極爲駭然。同副承旨柳誼。從重推考。徑出諸承宣。强引不當引之嫌。亦竝牌招。雖從臺言。罪名不過譴責。而譴責卽推考也。不可以此違牌。牌望勿爲呼望。上曰。北伯密啓。俄纔入來。而以吳哥罪人捉得之意爲啓矣。論其罪犯。卽不過一句詩語。且係是文官。則拿來後。不無難處之端。注書將此筵敎。傳諭于領相及領府事。其所以拿來與否之便於事者。指一問議以來。命退。諸臣以次退出。
정조 6년
兼都承旨嚴璹呈辭。左承旨林錫喆坐直。右承旨朴天行坐。左副承旨尹履相坐。右副承旨尹行元坐直。同副承旨趙城鎭坐。注書李祖承仕趙衍德仕直。事變假注書馬思人仕。
정조 6년
傳于趙城鎭曰。大政當前。銓堂不可不備員。前參議沈豐之。仍任前職。
정조 6년
傳于林錫喆曰。左承旨許遞。前望單子入之。
정조 6년
承旨前望單子入之。朴天行尹履相尹行元趙城鎭落點。
정조 6년
林錫喆。以刑曹言啓曰。無論還現與否。本道啓本中。不置逃亡秩。以放送分付。無所不可。依此擧行可也事。命下矣。依傳敎。洪忠道扶餘縣減死定配罪人金哲已。一體放送後狀聞事。卽爲發關分付於該道道臣之意。敢啓。傳曰。知道。
정조 6년
林錫喆。以刑曹言啓曰。流三千里罪人全羅道康津奴荐金。咸鏡道利城金魯鼎。不限年定配罪人原春道平海朴漢欽。寧越朱重述。黃海道殷栗金膺慶。平安道嘉山李渭老。价川李寅楗。渭原高鎭海。嘉山宋國相。安州李吉運。鐵山宋載垕。洪忠道堤川韓性憲。全羅道珍島金甲島李奎景。羅州智島崔潭。康津古今島朴宗性。興陽鹿島金聖欽。順天朴師燮。光陽安如岳。扶安蝟島權榕。靈光任子島申炡。羅州智島李宗弼。海南禹德夏。康津方得規。慶相道盈德張翊洙。寧海申宗賢。巨濟李逢源。昆陽申延祖。機張方台耉。梁山康德耆。彦陽閔陽復。咸鏡道定平宋煥丙。洪原李敬載。慶興延德潤。明川申榮祖。刑曹時囚罪人梁濟基吳奎源。右人等豈無不知裏面之類。放仍間。待德相事決末處分。以此意分付各該配所道事。命下矣。依傳敎。卽爲發關。分付於各該道臣。本曹時囚罪人梁濟基吳奎源等。仍前嚴囚。以待結末之意。敢啓。傳曰。知道。
정조 6년
右議政金熤箚曰。伏以。臣於鄭妻出陸之命。實不勝凜然而憂。噩然而懼。冒上聯名之箚。冀蒙成命之寢矣。及承批旨。不惟不賜開納。至以體先朝之意。遵孝廟之敎爲敎。臣於是。大失所圖。不能無憾於殿下明理之工。有所未盡也。噫。鄭妻之罪。一國臣民之所共讎。皇天祖宗之所必誅。若使其凶謀毒計危。動國本之罪。彰露於先大王臨御之時。則先大王割恩之誅。豈少虛徐也哉。矧且罪惡之貫盈。有倍於緣坐之世龍妻。時勢之憂危。亦有異於龍妻出海之時。今何可比而例之。使王章由是而益頹。凶孽由是而益肆。馴致國家危亡之禍哉。伏願殿下。穆然深思。惕然改圖。亟寢鄭妻出陸之命。使隄防無壞。亂賊知懼。則宗社幸甚。臣民幸甚。抑臣又有爲國家深長慮者。敢此附陳焉。噫。天下事莫不有幾。幾不可不愼也。日昨疎決筵中。以尹拯父子復官之意。有縷縷下敎。是爲義理明晦之界。陰陽消長之幾也。其幾雖微。其憂甚大。聖敎有曰。身後追奪。是死者一律。父子竝命。似涉過重。至有詢及諸臣。務欲刑政之無少過不及焉。噫。拯之父子之罪。固不可逭矣。伊時事實。備載於前後衿紳章牘之中。伏想已入於聖鑑之所俯燭矣。今不須覶縷。要之爲得罪君師之人耳。是可以儒者待之乎。是故。我肅廟丙申義理。昭如日星之麗天。是誠建天地亘古今。而終不可易者也。年前聖上處分。亦出於繼述之義。則削其儒名。收其官資。擯而黜之。俾之生不廁於士夫之列。死不冒於抄選之名。烏可已也。然而擬之以一律。過矣。官爵追奪。旣屬死者之一律。則今不必以生前之所不施。施之於已故之後。而顧今國有大慶。霈澤旁流。特寢前律。許給舊秩。亦不害爲大疏蕩之政矣。此則臣亦不爲之爭難。而第恐義理因此而漸晦。世敎因此而漸淆。迺以不以儒者待之之意。略陳數語。而未及畢其說矣。今則成命已下。官秩如舊。臣所謂幾不可不愼者。正在於此。噫。復官自復官。義理自義理。邪正不可不別。倫彝不可不明。履霜氷至之憂。抑陰扶陽之義。臣固知殿下之所熟講者。臣不敢爲殿下憂之。而臣之所大懼者。或恐世代寢遠。防限漸弛。因此復官之擧。遂爲藉口之資。駸駸然莫可救正。致令肅廟丙申義理。殿下年前處分。竟至湮晦。則其爲世道之憂。當如何耶。此臣所以憂心耿耿。明發不寐也。噫。一國之是非不泯。百世之公議猶在。官爵雖復。而義理則自如。只收其追施之律。使刑政無過。明示以不撓之意。使義理得正。勿以官爵之已復。有所假貸。則我殿下扶敎衛道之功。豈有尙於此者哉。是不但有光於肅廟之志事。亦可爲燕翼裕後之謨。伏乞疎決傳敎之中。更下絲綸。開示聖意之有所在。義理之不可撓。使國是愈明。斯文益尊焉。此實今日愼厥幾之道也。臣於昨筵。未盡所欲言者。擬於翌日前席。畢陳所蘊。夜伏承勿入來之命。拖至今日。不得不替將文字。略貢微見。惟聖明垂察焉。答曰。省箚具悉卿懇。首陳事。由島遷陸。雖出識慶之擧。律不減等。政寓嚴防之意。卿須諒之。予不多誥。附陳事。前日處分。旣云過中。今日處分。自歸適中。筵席云云。想亦記有矣。仍傳曰。此批答。遣史官傳諭于右議政。
정조 6년
壬寅十二月初七日午時。上御誠正閣。同副承旨入侍時。同副承旨林錫喆。二直提學徐有防。記事官李祖承。別兼春秋徐龍輔鄭東浚。以次進伏訖。上曰。今番文武科初試中。京鄕多寡。何如。有防等曰。京士差多於鄕人。而鄕人亦不些。武試則鄕人居多矣。上曰。注書出去。文武科榜目中。分抄京鄕之人。而鄕則區別遠近。諸道進士幼學。亦爲彙分書入。命退。諸臣以次退出。
정조 6년
壬寅十二月初七日申時。上御誠正閣。右承旨入侍時。右承旨沈豐之。記事官李祖承。兼春秋金鳳顯。別兼春秋金載瓚。以次進伏訖。上曰。右副已爲出去乎。豐之曰。朝已出去矣。命書傳敎曰。右副承旨許遞。前望單子入之。載瓚曰。綸綍頃承修整之命。而元冊子旣已內入。待還下。當爲修入矣。上曰。唯。命退。諸臣以次退出。
정조 6년
兼都承旨嚴璹呈辭。行左承旨李世奭未肅拜。右承旨林錫喆坐。左副承旨朴天行坐直。右副承旨尹履相坐直。同副承旨柳誼坐。注書李祖承病趙衍德仕直。事變假注書馬思人仕。
정조 6년
傳于朴天行曰。左副承旨入侍。
정조 6년
傳于朴天行曰。左承旨入侍。
정조 6년
傳于朴天行曰。坐直承旨入侍。
정조 6년
承旨前望單子入之。李世奭柳誼落點。
정조 6년
朴天行啓曰。新除授同副承旨柳誼。卽爲牌招察任。何如。傳曰。允。
정조 6년
尹履相。以內醫院官員。以都提調提調意啓曰。元子宮供上點下臘藥。今當劑入矣。所入牛黃。其數當爲五部一錢二分二里五毫。麝香十八部五分五里。而元貢遺在無餘。依例竝令戶曹宣惠廳進排事。分付。何如。傳曰。允。明年則待下敎擧行。
정조 6년
備忘記。完伯放未放啓本來到。未至配所罪人中。不限年及減死秩。平安道陽德鄭潤根。咸從金兌濬。慈山嚴成云。黃海道白川郡鄭潤身。咸鏡道甲山丁以纘。洪忠道延豊鄭潤吉。慶尙道巨濟全日先。原春道鐵原梁大善。慶尙道三嘉林女於仁惡伊。咸陽李元輝。咸鏡道明川大守哲。穩城張永浩。洪忠道木川尹博。忠州金光夏。慶尙道河東金光伯。義興鄭潤國等。竝卽放送。其中雖有自配所道。徒流案修來。向日疎決時。已蒙放者。不必區別。但依傳敎放送之意。分付配所道事。卽爲分付刑曹。
정조 6년
備忘記。海西放未放啓本來到。未至配所罪人中減死秩。全羅道興陽李菊。流三千里長興金德文。金堤崔奉西。竝卽放送事。今日內令該曹行會疎決。原傳敎中。姓名添書以下。亦以此意分付該曹捧承傳。使卽一體添錄。
정조 6년
備忘記。觀此箕伯放未放啓本。寧遠郡流三千里罪人權咸得。姓名見漏。雖以罪名之關係逆屬。不宜擧論於放宥。而旣非應坐爲奴。則何不載錄。監司推考。宣川府遠配罪人金景星。刑曹徒流別單。亦爲見漏。該堂一體推考。此後無或如是疎漏之意。令該曹發關申飭該道。
정조 6년
柳誼。以兵曹言啓曰。十一日親臨殿試時。侍衛不可不備員。而五衛將鄭潤弼。以前任慶州營將。韓光迪。以前任統虞候。時在任所。竝今姑改差。其代卽爲口傳差出。以爲備員侍衛之地。何如。傳曰。允。
정조 6년
兵曹口傳政事。以李在學具善德爲五衛將。
정조 6년
壬寅十二月初八日巳時。上御誠正閣。坐直承旨入侍時。同副承旨趙城鎭。記事官趙衍德。別兼春秋徐龍輔金載瓚。以次進伏訖。上曰。校書館印役。幾何爲之乎。城鎭曰。今至半役矣。上曰。歲前可畢粧䌙乎。城鎭曰。粧䌙等事。主自內閣。而量其工役。歲前似難告完矣。命書傳敎曰。陞試尙多未試之抄。自明日勿拘齋日。必於歲前磨勘事。申飭。上曰。右承旨入侍。賤臣承命出。與朴天行進伏。上曰。曾在亞長。入於承旨望乎。天行曰。然矣。上曰。左副承旨入侍。賤臣承命出。與尹履相偕入進伏。上曰。左副初入承旨望。而後政見拔。何也。履相曰。臣以單持平陞資。故銓曹相議拔之云矣。命書傳敎曰。寶鑑頒賜件進講件。印役方始。監印都廳。職務相妨。同副承旨趙城鎭許遞。有分力之人。可以從速畢役。前郞廳尹行元。一體進去。監印本職。亦爲許遞。又命書榻敎曰。承旨前望單子入之。命城鎭先退。天行曰。藥房都提調提調。以承候次。來待本院矣。上曰。明日食後來待事。傳及。可也。命退。諸臣以次退出。
정조 6년
壬寅十二月初八日申時。上御誠正閣。左承旨入侍時。左承旨林錫喆。記事官趙衍德。記注官金鳳顯。別兼春秋徐龍輔。以次進伏訖。上命書傳敎曰。閣臣持監印冊子入侍。賤臣承命出。與直提學鄭志儉徐有防。原任直閣徐鼎修偕入進伏。上曰。俄聞趙城鎭言。則監印尙在半役。粧䌙似難歲前畢役云。連爲董飭。從速告完。可也。志儉等曰。歲前庶可訖役矣。命錫喆進讀公事。仍書判付訖。命退。諸臣以次退出。
정조 6년
兼都承旨嚴璹坐。行左承旨李世奭坐。右承旨林錫喆坐直。左副承旨朴天行坐。右副承旨尹履相坐。同副承旨柳誼坐直。注書李祖承病趙衍德仕直假注書李敬行。事變假注書馬思人。
정조 6년
林錫喆。以十一日。輪對。取稟。傳曰。後日次爲之。
정조 6년
尹履相啓曰。領府事金尙喆。領議政徐命善。判府事李徽之。領敦寧洪樂性。左議政李福源。右議政金熤爲承候來待矣。傳曰。入侍。
정조 6년
尹履相啓曰。藥房都提調鄭弘淳。提調金華鎭爲承候來待矣。傳曰。入侍。
정조 6년
備忘記。全州囚李厚爀。今番疎決。特令減律。諸道此等之類。方欲一體處分。際見畿伯狀聞。不可不及今下敎。各年敗船罪人中。刑訊未準次之類。依向日湖西處分。特竝移送原籍官。使卽放送事。令廟堂卽爲知委。俾蒙一視之澤。數爻形止。使之狀聞。
정조 6년
有政。吏批。行判書金華鎭。參判李在協進。參議沈豐之進。右承旨林錫喆進。
정조 6년
吏批啓曰。禮曹正郞李尙度呈狀內。身病甚重。勢難察任云。今姑改差。何如。傳曰。允。
정조 6년
又啓曰。本曹郞官。今當差出。而擬望之人乏少。外任竝擬。何如。傳曰。允。以李宗燮爲司諫。徐鼎修爲敦寧都正。李性源爲內醫提調。李魯春爲吏曹佐郞。金峙默爲掌樂正。崔鳳民爲長興主簿。鄭來成爲孝陵別檢。洪仁默爲渭原郡守。吏曹參議沈豐之仍任事。承傳。學錄單安邁權。學諭單李信默。前郡守鄭煥猷。嘉善今降通政。降資事。承傳。
정조 6년
柳誼啓曰。新除授吏曹佐郞李魯春。旣在闕中。不爲肅謝。直爲出去。事甚未安。推考警責。何如。傳曰。近來朝廷萬事。皆無古例。最無謂者。所謂復舊銓郞輩所爲。雖以李魯春事言之。銓郞雖曰淸官。比之持被之見識。遴選之重輕。果何如。則行公於玉堂者。無端不肅。徑自出去。此三百年所未有之例也。其爲國綱之壞折。體例之掃地。所係抑云非細。爲先拿問處之。夜深前捧口招以入。
정조 6년
傳于林錫喆曰。初欲命官試取。俄聞大臣所奏。此果無妨。殿試以十三日退行。如是則鄕外儒武艱食之弊。不可不念。外方儒生中。進士則付上齋食堂。幼學則付寄齋食堂。不拘額數爲之。自明日招入泮中。設食堂事。分付成均館。數爻及形止。令本館草記。武士則令三軍門兵曹。自明日至殿試日。量宜給糧資事。一體分付。
정조 6년
傳于柳誼曰。近因調痾。公事未及酬應之故。尙未下敎矣。定號後。各殿宮依例頒賞次。慈殿慈宮。紬各二同。木各四同。布各二同內入。大殿賞格次。戶木布各五同。紬三同。兵木布各八同。磨鍊上下事。分付戶兵曹。
정조 6년
林錫喆啓曰。頒赦事。命下矣。未承授推考傳旨。爻周之意。敢啓。傳曰。知道。
정조 6년
備忘記。觀此北伯密啓。本事則事關獄情。雖不提敎。而安邊府使鄭淵淳事。平日猶不知其若是剛勁。人情此等處。每因忙錯。易致羅織。而淵淳之冒罪抗報。有此云云。卽近來掌獄之官。所未爲者。不但極其嘉尙。且觀報營之語。節節有條理。推以常情。豈有歇後於逮捕而然。亦豈爲彼垂死之一文官而然哉。辭陛時筵敎。亦有丁寧則道臣狀辭。雖出體例。該倅不必以此爲罪。況已執送營下。尤無更問之端。該府使鄭淵淳論罪一款。勿論事。回諭。